****

|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**  **ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ**  **ՆԱԽԱՐԱՐԻ ՏԵՂԱԿԱԼ** |

|  |
| --- |
| **№ 03/26/24700-2024** |

0010, Երևան, Մելիք-Ադամյան փող. 1

Վեբ կայք՝ www.minfin.am, ֆիննախ.հայ

Էլ. փոստ՝ secretariat@minfin.am

Հեռ.՝ (+374 11) 800 011

ՊԵՏԱԿԱՆ ԿԱՌԱՎԱՐՄԱՆ ՄԱՐՄԻՆՆԵՐԻՆ

ՊԱՏՃԵՆԸ՝ ՀՀ ՆԱԽԱԳԱՀԻ ԱՇԽԱՏԱԿԱԶՄ

ՀՀ ԱԶԳԱՅԻՆ ԺՈՂՈՎԻ ԱՇԽԱՏԱԿԱԶՄ

ԵՐԵՎԱՆԻ ՔԱՂԱՔԱՊԵՏԱՐԱՆ

ՀՀ ԿԵՆՏՐՈՆԱԿԱՆ ԲԱՆԿ

Հարգելի գործընկերներ

Հայտնում ենք, որ ՀՀ ֆինանսների նախարարությանը դիմել են մի շարք պատվիրատուներ և ապահովագրական կազմակերպություններ՝ ապահովագրական ծառայությունների ձեռքբերման նպատակով կազմակերպվող գնման ընթացակարգերին ապահովագրական գործակալի մասնակցության պայմանների կիրառման վերաբերյալ մեթոդական աջակցություն ստանալու համար:

Նշվածի շրջանակում հայտնում ենք, որ՝

- Գնումների մասին օրենքի 2-րդ հոդվածի համաձայն՝

* մասնակիցը՝ պատվիրատուի հետ պայմանագիր կնքելու նպատակով գնումների գործընթացին մասնակցող անձն է, հրավերը՝ պայմանագիր կնքելու նպատակով մասնակցին առաջարկվող պայմաններն են, իսկ հայտը՝ հրավերի հիման վրա մասնակցի կողմից ներկայացվող առաջարկն է.
* գնումը պատվիրատուի հատուցմամբ` ընտրված մասնակցի հետ պայմանագիր կնքելու միջոցով բոլոր տեսակի ապրանքների, աշխատանքների և ծառայությունների ձեռքբերումն է.

- Ապահովագրության և ապահովագրական գործունեության մասին օրենքի 3-րդ հոդվածի համաձայն՝ ապահովագրական գործակալի գործունեությունը անձի կողմից մեկ կամ մի քանի ապահովագրական և (կամ) վերաապահովագրական ընկերությունների անունից և հաշվին ապահովագրական միջնորդային գործունեության իրականացումն է: Ապահովագրական միջնորդային գործունեությունը երրորդ անձի կողմից՝ ապահովագրողների (վերաապահովագրողների) և ապահովադիրների միջև ապահովագրական հարաբերությունների հաստատմանը, նրանց միջև ապահովագրության պայմանագրի կնքմանը դրդող, նպաստող, աջակցող կազմակերպչական, այլ փաստացի և իրավական գործողությունների իրականացումն է, մասնավորապես՝

ա. ապահովագրական և վերաապահովագրության պայմանագրերի կնքման նախապատրաստական աշխատանքների, այդ թվում՝ նաև ապահովագրական խորհրդատվության իրականացում.

բ. ապահովադիրների՝ կոնկրետ ապահովագրողների հետ ապահովագրական և վերաապահովագրության պայմանագրերի կնքման կազմակերպում.

գ. ապահովագրական և վերաապահովագրության պայմանագրերի կատարման օժանդակում, ներառյալ` ապահովագրավճարների հավաքման և հատուցումների փոխանցման իրականացումը՝ ապահովադրի կամ Ընկերության թույլատրած չափերով։

Ելնելով վերը նշվածից և հաշվի առնելով Ապահովագրության և ապահովագրական գործունեության մասին օրենքով սահմանված ապահովագրական գործակալի գործունեության բնույթն ու նպատակը՝ գտնում ենք, որ վերջինս գնման ընթացակարգերին կարող է մասնակցել այնքանով, որքանով գործակալի առաջարկած ծառայությունները համապատասխանում են պատվիրատուների կարիքներին` հրավերով սահմանված պահանջներին։ Օրինակ՝ եթե գնման առարկա է հանդիսանում գործակալի ծառայության ձեռբերումը:

Հետևաբար՝ ապահովագրական գործակալը կարող է մասնակցել գնման ընթացակարգին, եթե գնման առարկա է հանդիսանում գործակալի ծառայության ձեռքբերումը: Ինչ վերաբերում է այն դեպքերին, երբ գնման առարկա է հանդիսանում ապահովագրական ծառայությունների ձեռքբերումը՝ ապա նշված ընթացակարգերին գործակալների կողմից ներկայացված հայտերը ենթակա չեն դիտարկման:

Այս կապակցությամբ առաջարկում ենք ապահովագրական ծառայությունների ձեռքբերման դեպքում հրավերով նախատեսել, որ ապահովագրական գործակալները չեն կարող մասնակցել ընթացակարգերին:

Խնդրում ենք նաև սույն գրության պատճենը տրամադրել պետական կառավարման մարմնի համակարգում գործող ՓԲԸ-ներին, ՊՈԱԿ-ներին և հիմնադրամներին, ինչպես նաև մարզի վարչական սահմաններում գտնվող համայնքներին և վերջիններիս համակարգում գործող ՓԲԸ-ներին, ՀՈԱԿ-ներին և հիմնադրամներին:

Կից ներկայացնում ենք նաև ապահովագրական ծառայությունների գնման ընթացակարգերին ապահովագրական գործակալների մասնակցության վերաբերյալ ՀՀ կենտրոնական բանկից ստացված դիրքորոշումը:

Առդիր՝ 1 ֆայլ:

|  |  |  |
| --- | --- | --- |
| ՀԱՐԳԱՆՔՈՎ՝ |  |  |
|  | ԱՎԱԳ ԱՎԱՆԵՍՅԱՆ |

Կատարող՝ Ի. Քոչարյան

Հեռ. 011800147